8. โครงสร้างเงินทุน

  8.1 ทุน

  บริษัท ฯ มีทุนจดทะเบียน 3,500 ล้านบาท เรียกชำระแล้ว 1,000 ล้านบาท แบ่งเป็นหุ้นสามัญ
  100,000,000 หุ้น มูลค่าหุ้นละ 10 บาท โดยไม่มีการเปลี่ยนแปลงทุนที่เรียกชำระแล้วในระยะ
  5 ปีที่ผ่านมา

  8.2 พันธะผูกพันในการออกหุ้นในอนาคต

  ที่ประชุมวิสามัญผู้ถือหุ้น ครั้งที่ 1/2543 เมื่อวันที่ 18 กุมภาพันธ์ 2543 มีมติให้บริษัท ฯ
  เพิ่มทุนจดทะเบียนจากทุนจดทะเบียนเดิม 1,000 ล้านบาท อีก 2,500 ล้านบาท
  เป็นทุนจดทะเบียน 3,500 ล้านบาท โดยการออกหุ้นสามัญจำนวน 250 ล้านหุ้น
  มูลค่าที่ตราไว้หุ้นละ 10 บาท โดยมีรายละเอียดการจัดสรรหุ้นเพิ่มทุน ดังนี้

1.  จัดสรรหุ้นสามัญเพิ่มทุน จำนวน 150 ล้านหุ้น
    เพื่อรองรับการใช้สิทธิตามใบสำคัญแสดงสิทธิทีจะซื้อหุ้นสามัญ ซึ่งจัดสรรให้ผู้ถือหุ้นเดิม

2.  จัดสรรหุ้นสามัญเพิ่มทุน จำนวน 100 ล้านหุ้น
    เพื่อเสนอขายให้แก่ผู้ลงทุนโดยเฉพาะเจาะจงไม่เกิน 35 ราย
    และ/หรือนักลงทุนประเภทสถาบัน 17 ประเภท
    ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์
    เงื่อนไข และวิธีการในการขออนุญาตเสนอขายหุ้นที่ออกใหม่ และการขออนุญาต ลงวันที่ 18
    พฤษภาคม 2535 (และประกาศแก้ไขเพิ่มเติม)

  ในการออกใบสำคัญแสดงสิทธิที่จะซื้อหุ้นสามัญของบริษัท ฯ นั้น
  เพื่อจัดสรรให้แก่ผู้ถือหุ้นเดิมที่ได้รับสิทธิเข้าร่วมประชุมในการประชุมวิสามัญผู้ถือหุ้น ครั้งที่
  1/2543 เมื่อวันที่ 18 กุมภาพันธ์ 2543 ในอัตราส่วนใบสำคัญแสดงสิทธิ 3 หน่วย ต่อ 2
  หุ้นสามัญเดิม หากผู้ถือหุ้นเดิมถือหุ้นสามัญเป็นเลขคี่ บริษัท ฯ จะตัดหุ้นสามัญออก 1 หุ้น
  เพื่อให้สิทธิซื้อใบสำคัญแสดงสิทธิไม่มีเศษ จำนวนใบสำคัญแสดงสิทธิที่จะซื้อหุ้นสามัญของบริษัท ฯ
  มีทั้งสิ้น 150 ล้านหน่วย โดยมีราคาเสนอขาย 0.10 บาทต่อหน่วย มีอายุของใบสำคัญแสดงสิทธิ
  8 ปี อัตราการใช้สิทธิใบสำคัญแสดงสิทธิ 1 หน่วย ต่อหุ้นสามัญใหม่ 1 หุ้น ราคาการใช้สิทธิ 5
  บาทต่อหุ้นสามัญ 1 หุ้น ระยะเวลาการใช้สิทธิทุก 3 เดือนภายในระยะเวลาไม่เกิน 8 ปี
  โดยวันสิ้นสุดของการใช้สิทธิขึ้นอยู่กับการอนุมัติของคณะกรรมการกำกับหลักทรัพย์และตลาดหลักทรัพย์
  ซึ่งบริษัท ฯ
  จะดำเนินการจดทะเบียนใบสำคัญแสดงสิทธิเป็นหลักทรัพย์จดทะเบียนในตลาดหลักทรัพย์แห่งประเทศไทย
  ในการดำเนินการในกรณีที่มีหุ้นสามัญไม่เพียงพอเนื่องจากการปรับราคาในการใช้และ/หรืออัตราการใช้สิทธินั้น
  คณะกรรมการบริหารของบริษัท ฯ จะเสนอต่อที่ประชุมผู้ถือหุ้นเพื่อพิจารณากำหนดต่อไป
  สำหรับข้อกำหนดและเงื่อนไขรายละเอียดอื่น ๆ ในการออกและเสนอขายใบสำคัญแสดงสิทธิ
  การใช้สิทธิ ตลอดจนวิธีการออกและจดทะเบียนหุ้นสามัญ เพื่อรองรับใบสำคัญแสดงสิทธิดังกล่าว
  ให้คณะกรรมการบริหารของบริษัท ฯ เป็นผู้พิจารณากำหนดตามความเหมาะสมต่อไป
  หากมีใบสำคัญแสดงสิทธิเหลือจากการจัดสรรให้แก่ผู้ถือหุ้นเดิม ให้คณะกรรมการบริหารของบริษัท
  ฯ จัดสรรใบสำคัญแสดงสิทธิที่เหลือไม่เกิน 100 หน่วย หรือไม่เกินร้อยละ 100
  ของจำนวนหุ้นที่จำหน่ายได้แล้วทั้งหมดของบริษัท ฯ ให้แก่นักลงทุนโดยเฉพาะเจาะจงไม่เกิน 35
  ราย และ/หรือนักลงทุนประเภทสถาบัน 17 ประเภท
  ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์
  เงื่อนไข และวิธีการในการขออนุญาตเสนอขายหลักทรัพย์ที่ออกใหม่ประเภทใบสำคัญแสดงสิทธิ
  และหุ้นหรือหุ้นกู้ที่ออกใหม่เพื่อรองรับใบสำคัญแสดงสิทธิ และการอนุญาต ลงวันที่ 30 ตุลาคม
  2535 (ประกาศแก้ไขเพิ่มเติม)

  อนึ่ง
  หุ้นรองรับการใช้สิทธิของใบสำคัญแสดงสิทธิที่จัดสรรให้แก่นักลงทุนโดยเฉพาะเจาะจงดังกล่าว
  หากเกินกว่าร้อยละ 30 แต่ไม่เกินร้อยละ 100 ของจำนวนหุ้นที่จำหน่ายได้แล้วทั้งหมดของบริษัท
  ฯ ต้องไม่มีผู้ถือหุ้นตั้งแต่ 25 รายชื่อถือหุ้นรวมกันตั้งแต่ร้อยละ 10
  ของจำนวนหุ้นที่จำหน่ายแล้วทั้งหมดของบริษัท ฯ คัดค้านการที่บริษัท ฯ
  จะเสนอขายใบสำคัญแสดงสิทธิ การเสนอขายใบสำคัญแสดงสิทธิที่จะซื้อหุ้นสามัญของบริษัท ฯ
  ให้แก่นักลงทุนโดยเฉพาะเจาะจงดังกล่าวเป็นการเสนอขายใบสำคัญแสดงสิทธิที่เหลือจากการจัดสรร
  และเสนอขายให้แก่ผู้ถือหุ้นเดิมตามสัดส่วน
  ดังนั้นในกรณีที่ผู้ถือหุ้นเดิมใช้สิทธิตามใบสำคัญแสดงสิทธิซื้อหุ้นสามัญของบริษัท ฯ
  เต็มจำนวนจะไม่ทำให้สัดส่วนการถือหุ้นของผู้ถือหุ้นเดิมลดลง แต่ทั้งนี้
  ในกรณีที่ผู้ถือหุ้นเดิมสละสิทธิในการจองซื้อใบสำคัญแสดงสิทธิดังกล่าว
  สัดส่วนในการถือหุ้นของผู้ถือหุ้นเดิมจะลดลงไม่เกินร้อยละ 50
  ของจำนวนหุ้นที่จำหน่ายแล้วทั้งหมดของบริษัท ฯ

  ในกรณีที่มีหุ้นสามัญเหลือเนื่องจากไม่มีการใช้สิทธิแปลงสภาพตามใบสำคัญแสดงสิทธิ
  ให้คณะกรรมการบริหารเป็นผู้พิจารณาจัดสรรหุ้นสามัญดังกล่าว
  พร้อมทั้งกำหนดรายละเอียดและเงื่อนไขต่าง ๆ
  เพื่อเสนอขายให้แกนักลงทุนโดยเฉพาะเจาะจงไม่เกิน 35 ราย และ/หรือนักลงทุน 17 สถาบัน
  ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์
  เงื่อนไขและวิธีการในการอนุญาตเสนอขายหุ้นที่ออกใหม่และการอนุญาต ลงวันที่ 18 พฤษภาคม
  2535 ต่อไป

  ส่วนหุ้นสามัญใหม่จำนวน 100 ล้านหุ้นเพื่อเสนอขายให้แก่ผู้ลงทุนโดยเฉพาะเจาะจงไม่เกิน 35
  ราย และ/หรือนักลงทุนประเภทสถาบัน 17 ประเภท
  ตามประกาศของสำนักงานคณะกรรมการกำกับหลักทรัพย์และตลาดหลักทรัพย์ เรื่อง หลักเกณฑ์
  เงื่อนไขและวิธีการในการอนุญาตเสนอขายหุ้นที่ออกใหม่และการอนุญาต ลงวันที่ 18 พฤษภาคม
  2535 (และประกาศแก้ไขเพิ่มเติม) โดยเสนอขายในราคาไม่ต่ำกว่าหุ้นละ 10 บาท
  สำหรับรายละเอียดในการจัดสรร เช่น เงื่อนไข ระยะเวลา สิทธิอื่น วิธีการ
  และการจดทะเบียน ให้เป็นดุลยพินิจของคณะกรรมการบริหารของบริษัท ฯ ที่จะกำหนดต่อไป

  8.3 ผู้ถือหุ้น

  ผู้ถือหุ้น 10 รายแรก และการเปลี่ยนแปลงในระยะ 5 ปีที่ผ่านมา

(รายละเอียดประกอบข้อ 8.3)